## Koha-lainauspalvelutyöryhmän kokouksen muistio

Teams -kokous 25.8.2020 klo 13-14:30

Jaana Alanen (Laitila + Pyhäranta, Vehmaa ja Uusikaupunki)

Jari Hjelm (Rusko)  
Merja Lintula (Naantali)  
Satu Loijas (Kaarina)  
Suvi Luukkonen (Rusko)   
Hannele Lyts (Raisio)

Tuula Orne (Turku)  
Kari Pohjola (Turku)  
Sari Runonen (Kaarina)  
Mikael Österlund (Lieto, koulukirjastot)

1. **Koulukirjastotyöryhmän perustaminen**

* Koulukirjastojen konversioon liittyy paljon selvitettäviä ja valmisteltavia asioita. Koulukirjastojen tarpeiden ja käytäntöjen selvittämiseksi on tarpeen saada koottua kunnista myös koulukirjastoasioiden yhteyshenkilöistä ryhmä, joka voi valmistella koulukirjastoihin liittyviä asioita. Heidän valmistelemansa asiat voidaan tuoda tarvittaessa myös lainauspalveluryhmänkin käsittelyyn.
  + Perustetaan pienryhmä miettimään koulukirjastojen tarpeita Kohaan liittyen. Koulukirjastoryhmän kutsuu kokoon Mikael Österlund Liedosta, ja hänen lisäkseen siihen kuuluvat Heidi Heiniö Kaarinasta sekä Anni Rajala ja Susanna Sandell Turusta. Turun St. Olafskolanin mahdollinen osallistuminen ratkeaa syyskuun alussa käytävissä keskusteluissa. Ryhmä tuo esityksensä lainaustyöryhmän käsiteltäväksi.

1. **Toimintakäytäntömuutokset**

* Lainauspalveluryhmässä on tarkoitus käydä läpi myös ohjeistusta uuden järjestelmän käyttöön. Käydään läpi valmistelutyössä ilmenneitä muutostarpeita lainauspalveluiden järjestämiseen.
  + Toimintakäytäntömuutoksista keskusteltiin seuraavien kohtien yhteydessä.

1. **Laina-aika tarvekartoitus**

* Lainauspalvelutyöryhmän yhtenä tavoitteena on laatia ehdotus Vaskin tarvitsemista laina-ajoista. Valmis ehdotus viedään Vaski-johtoryhmän käsittelyyn.
  + Keskusteltiin siitä, että olisiko Kohassa käytettävistä laina-ajoista syytä tehdä tarvekartoitus mukana oleville kirjastoille. Kartoituksen tekemisestä ei sovittu toistaiseksi tarkemmin.
  + Ryhmän ehdotus kuitenkin on, että nykyisistä laina-ajoista tarvitaan 56 vrk (siirtolainat), 28 vrk, 14 vrk, 7 vrk ja 1 vrk.

1. **Asiakkaiden toissijaiset osoitteet**

* Kohassa asiakkailla voi olla vain yksi osoite, eivätkä toissijaiset osoitteet siirry konversiossa. Tämä voi vaikuttaa esimerkiksi asiakkaisiin, jotka käyttävät Poste Restante -osoitetta.
  + Ryhmällä ei ollut varmuutta siitä, häviävätkö ”ylimääräiset osoitteet” konversion yhteydessä vai onko niin, että järjestelmä ei hyväksy lainkaan muuta kuin yhden osoitteen
    - asiaan palataan viimeistään seuraavassa kokouksessa
  + Vaski-kunnissa on monia kuntia, joissa on paljon kesäasukkaita; mitä tehdään heidän toisille osoitteilleen?
  + Kohasta viestitettäessä olisi hyvä jälleen kerran painottaa muita yhteystietoja kuin postiosoitetta
  + Keskusteltiin mahdollisuudesta pitää kirjastojen yhteinen kampanja, jolla siivotaan ylimääräiset osoitteet pois

1. **Muut asiat**

* Asiakaslajeihin liittyvät asiat
  + ”Huollettava, muu kuin lapsi” -asiakaslajin käyttöönotto Vaskissa
    - Ryhmän mielestä kyseinen asiakaslaji olisi hyvä ottaa käyttöön.
  + Nykyisten ”Kunnan laitokset ja vastaavat” ja ”Yritykset ja yhteisöt” parametrien yhdistäminen (Koha-Suomessa yksi yhteinen asiakaslaji ”Yhteisöasiakas”)
    - Ryhmän mielestä yksi yhteinen asiakaslaji (Yhteisöasiakas) riittää.
    - Asiakaslajiin parametrit olisivat vastaavat kuin Auroran ’Kunnan laitokset ja vastaavat’ mukaan eli ei menisi maksuja ja muistutukset lähetetään yhteisölle vastuuhenkilön nimellä.
  + Asiakaslajeille määriteltävät voimassaoloajat; voimassaoloaikoihin liittyen on selvitettävä vielä, saadaanko konversiossa säilymään nykyisen hetuttomille asiakkaille laitetut päättymispäivät, mutta joka tapauksessa jatkossa henkilöasiakkailla on yhtä pitkä voimassaoloaika riippumatta siitä, onko asiakkaan tiedoissa hetu vai ei
    - Ryhmässä pohdittiin seuraavia tähän liittyviä asioita, joihin palataan seuraavassa kokouksessa (ja joista osaa pitää selvittää):
      * Päivittyykö kortin voimassaoloaika automaattisesti, kun sitä käytetään ensimmäisen kerran voimassaolon päätyttyä vai onko henkilökunnan tehtävänä jatkaa voimassaoloa?
        + Voisivatko asiakkaat itse hoitaa voimassaolon jatkamisen verkkokirjastossa?
        + Yhteystietojen päivittymisen kannalta viisi vuotta olisi hyvä aika, mutta kymmenen vuoden voimassaolostakin puhuttiin
        + Voisiko tässä olla kansallinen linjaus? Miten muissa Koha-kirjastoissa on toimittu?
      * Voiko hetuttomille asiakkaille laittaa muun voimassaolon – esimerkiksi yksi vuosi?
      * Miten toimitaan henkilökunnan ym. erikoisryhmien korttien voimassaoloaikojen kanssa?
* Työkorttien ja asiakaskorttien siivous (vain yksi kortti jää konversiossa käyttöön)
  + Työkortteja on Vaskissa käytössä runsaasti ja niissä on paljon aineistoa, jotka on lainattu korteille jo vuosia sitten. Kortit olisi syytä käydä läpi, siivota ja katsoa mitkä kortit ovat tarpeellisia.
    - Koska asiakkaille jää vain yksi kortti jatkossa voimaan, tulee ylimääräiset siivota pois. Siivouskampanja tulisi laittaa jo talven aikana käyntiin.
    - Erilaisilla ns. työkorteilla olevat vanhat lainat poistettava; koska kysymyksessä on eri toimipisteiden aineistojen lainoja, olisiko tästä hyvä sopia Vaskin johtoryhmässä?
    - Erilaiset kirjastojen arjessa tarvittavat työkortit voisi olla järkevä yhtenäistää Kohan käyttöönoton yhteydessä.

**Muita kuin Kohaan liittyviä lainausasioita**

* + - Keskusteltiin myös siitä, miten VPL-korttien (väittää palauttaneensa kortit) kanssa toimitaan jatkossa?
      * Sovittiin, että pääasiassa lainojen uusimisen kautta.
  + Keskusteltiin Av-aineiston tarkistuksen pelisäännöistä (esimerkkinä tapaus, jossa varattu musiikki-cd (sisältöön kuului kaksi cd-levyä) ehti kiertää kolmella eri lainaajalla eri kunnissa ennen kuin toinen puuttuva levy saatiin pakettiin mukaan.
    - Tarkistetaan lähetettävät varaukset jatkossa (lähettävä kirjasto tarkistaa)
    - Matala puuttumiskynnys jatkossa tarkistuksiin
    - Lisäksi lainaustyöryhmä ehdottaa seuraavaa käytäntöä jatkossa:
      * Yhden sotkun selvittelyyn voi sekaantua monta kirjastoa, sillä asiakas voi hoitaa asioitaan missä tahansa Vaski-kirjastoissa. Ehdottaisin Kaarinan mallia: Asiakastietojen Viesti-kenttään merkitään selkokielellä, mitä sotkulle on tehty, esim. ”Äänikirja x palautunut 26.8.20 ilman levyä ¾. Sähköposti lähetetty 26.8.20.”
      * Muuttunut tilanne päivitetään asiakastietoihin ja ilmoitetaan tarvittaessa sotkua käsittelevään kirjastoon. Jos esim. asiakas kiistää olevansa vastuussa katoamisesta, tulisi tieto välittää eteenpäin, jottei asiakasta lähestytä asiassa toistamiseen.
      * Pääsääntöisesti voimme olettaa, että kotelo/levy on tekstin lisänneessä kirjastossa. Jollei näin ole, tieto myös siitä viestikenttään: ”Kotelo lähetetty Saloon 27.8.20.” Näin aineiston yhdistäminen onnistuu jouhevasti.
      * Jos sotku lainataan kirjaston sotku- tms. kortille, viimeistä edellisen lainaajan tiedot katoavat. Viimeisin lainaaja ei aina kuitenkaan ole syyllinen. Parempi olisi vain laittaa nide erikoistilaan Sotkuhyllyssä.

Lainauspalvelutyöryhmän seuraava kokous on maanantaina 12.10. Kello 13:00-15:00.